ຄູຝຶກ ກອງທັບອາກາດ ສຫລ ຖືກພົບເຫັນວ່າ ມີຄວາມຜິດ ລວນລາມທາງເພດ
ຄະນະຕຸລາການ 7 ຄົນ ທີ່ຖານທັບອາກາດ Lackland ພົບວ່າ ຄູຝຶກ Luis Walker ມີຄວາມຜິດ ໃນຖານລວນລາມທາງເພດ
ຄູຝຶກຄົນນຶ່ງຂອງກອງທັບອາກາດສະຫະລັດ ໄດ້ຖືກພົບເຫັນວ່າມີຄວາມຜິດໃນການຂົ່ມຂືນ ສຳເລົາ ແລະປຸກປໍ້າຂືນໃຈພວກແມ່ຍິງ ທີ່ມາຮັບການຝຶກແອບຫຼາຍໆຄົນ ໃນຂ່າວນອງນັນ ໃຫຍ່ກ່ຽວກັບການລວນລາມທາງເພດ ທີ່ຄ້າຍຝຶກແອບທະຫານ ທີ່ໃຫຍ່ທີ່ສຸດແຫ່ງນຶ່ງຂອງ ສະຫະລັດ ຄະນະຕຸລາການ 7 ຄົນຂອງກອງທັບສະຫະລັດທີ່ຖານທັບອາກາດ Lackland ໃນນະຄອນ San Antonio ລັດເທັກຊັສ ພົບວ່າ ສິບໂທພິເສດ Luis Walker ມີຄວາມຜິດ ໃນມື້ວັນສຸກ ວານນີ້ ໃນຂໍ້ຫາຂົ່ມຂືນສຳເລົາ ລວນລາມຈັບບາຍເກີນຂອບເຂດ ແລະຫຼາຍໆກະທົງໃນການ ປຸກປໍ້າຂືນໃຈຢ່າງຮ້າຍແຮງນັ້ນ ສິບໂທ Walker ແມ່ນຜູ້ນຶ່ງໃນພວກຄູຝຶກຈຳນວນ 12 ຄົນຢູ່ຖານທັບອາກາດ Lackland ທີ່ໄດ້ຖືກສືບສວນໃນການປະພຶດປະຕິບັດຫຼືລວນລາມທາງເພດຕໍ່ພວກທະຫານແມ່ຍິງທີ່ມາ ຮັບການຝຶກແອບຈຳນວນ 31 ຄົນ ຄູຝຶກ 6 ຄົນໄດ້ ຖືກຟ້ອງຮ້ອງ